CELEX: 62007CN0515
Language: et
Date: 2007-11-22 00:00:00
Title: Kohtuasi C-515/07: Eelotsusetaotlus, mille esitas Hoge Raad der Nederlanden (Madalmaad) 22. novembril 2007  — Vereniging Noordelijke Land- en Tuinbouw Organisatie, teine menetlusosaline : Staatssecretaris van Financiën

26.1.2008   
            
            
               ET
            
            
               Euroopa Liidu Teataja
            
            
               C 22/33
            
         Eelotsusetaotlus, mille esitas Hoge Raad der Nederlanden (Madalmaad) 22. novembril 2007 — Vereniging Noordelijke Land- en Tuinbouw Organisatie, teine menetlusosaline: Staatssecretaris van Financiën
   (Kohtuasi C-515/07)
   (2008/C 22/60)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Vereniging Noordelijke Land- en Tuinbouw Organisatie
   
      Teine menetlusosaline: Staatssecretaris van Financiën
   Eelotsuse küsimused
   
               1.
            
            
               Kas kuuenda käibemaksudirektiivi (1) artikli 6 lõiget 2 ja artikli 17 lõikeid 1, 2 ja 6 tuleb tõlgendada nii, et käibemaksukohustuslasel on õigus mitte ainult kapitalikaupu, vaid kõiki kaupu ja teenuseid, mida kasutatakse majandustegevuse eesmärgil või ka muudel eesmärkidel, täielikult oma ettevõtte vara hulka lugeda ning nende kaupade omandamisel ja teenuste saamisel tasutud käibemaksu koheselt ja täies ulatuses maha arvata?
            
         
               2.
            
            
               Kui vastus esimesele küsimusele on jaatav, siis kas kuuenda käibemaksudirektiivi artikli 6 lõike 2 kohaldamine teenustele ja kaupadele, mis ei ole kapitalikaubad, toob kaasa selle, et käibemaks nõutakse sisse ühekordselt maksustamisperioodil, mil käibemaks nende teenuste ja kaupade eest maha arvati, või peab maksu sissenõudmine toimuma ka järgnevatel perioodidel? Kui on tegemist viimase variandiga, siis kuidas tuleb määrata maksustatav summa nende kaupade ja teenuste puhul, mida käibemaksukohustuslane raamatupidamises maha ei kanna?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).